Tertium Bellum Iudaicum
Tertium seu secundum bellum Iudaicum sive expeditio Iudaica (Hebraice: מרד בר כוכבא‎ mered Bar Kokhba "seditio Barchochebae") fuit tertia seditio maior Iudaeorum contra Imperium Romanum, annis 132–136 acta, et ultimum bellorum Iudaeo-Romanorum. "Secundum bellum" nuncupari licet quia "Seditio Kito" (115–117), quae dicitur, maxima ex parte extra provinciam Iudaeam processit. Huius seditionis exitu terra devastata est, superstites Iudaei ex Iudaea sive Syro-Palaestina, ut provincia post bellum confectum vocata est, fugati ac servi venum dati sunt. 

Simon Barchochebas, dux seditionis, a multis Iudaeis messias habebatur, qui Israel restituere posset. Post primas victorias seditiosi civitatem liberam in Iudaeae partibus constituerunt, quam Romani sex legionibus  auxiliariis  insuper additis oppresserunt.

Notae

Bibliographia 
 Juan Pedro Monferrer-Sala, "Iudæorum seditio adversus Hadriani exercitum romanum: Un excerptum de la revuelta de Simeón Bar Kokhba’ contra Roma en una fuente árabe y dos arameas siriacas" in Juan Pedro Monferrer-Sala, Miguel Rodríguez-Pantoja Márquez, edd., La cultura clásica y su evolución a través de la Edad Media: Homenaje al profesor Joaquín Mellado Rodríguez con motivo de su jubilación académica (Cordubae: Universidad de Córdoba, 2014) pp. 213-236

 Barchochebas
 Primum Bellum Iudaicum
 Secundum Bellum Iudaicum

Historia Iudaeorum
Bella Iudaeo-Romana
Saeculum 2